Prijedlog UREDBE EUROPSKOG PARLAMENTA I VIJEĆA o zajedničkim pravilima za uvoz iz određenih trećih zemalja (preinaka) /* COM/2014/0323 final - 2014/0168 (COD) */





OBRAZLOŽENJE 1. U kontekstu Europe građana Komisija veliku važnost pridaje pojednostavnjenju i objašnjenju prava Unije kako bi ono bilo jasnije i pristupačnije građanima te kako bi se građanima dala mogućnost i prilika da ostvare svoja posebna prava koja su im njime dana. Taj cilj ne može se ostvariti sve dok su brojne odredbe koje su nekoliko puta izmijenjene, često i znatno, razasute u različitim aktima pa se moraju tražiti dijelom u izvornom aktu, a dijelom u aktima o izmjenama. Kako bi se pronašla pravila na snazi potreban je stoga opsežan istraživački rad i usporedba mnogih različitih akata. Zbog toga je, ako pravo mora biti jasno i transparentno, od ključne važnosti i kodifikacija pravila koja su često mijenjana. 2. Komisija je 1. travnja 1987. donijela odluku[1] da će svojem osoblju dati uputu o tome da bi sve akte trebalo kodificirati nakon najviše deset izmjena, u kojoj je naglasila da je riječ o minimalnom zahtjevu i da bi odjeli morali nastojati tekstove za koje su nadležni kodificirati i u kraćim razmacima kako bi se osiguralo da su odredbe jasno i lako razumljive. 3. To je potvrđeno u Zaključcima predsjedništva Europskog vijeća u Edinburghu (u prosincu 1992.)[2] te je naglašena važnost kodifikacije jer se njome osigurava izvjesnost u pogledu prava koje se primjenjuje na određeni predmet u određeno vrijeme. Kodifikacija se mora obaviti u cijelosti u skladu s uobičajenim postupkom za donošenje akata Unije. 4. Svrha je ovog prijedloga kodificirati Uredbu Vijeća (EZ) br. 625/2009 od 7. srpnja 2009. o zajedničkim pravilima za uvoz iz određenih trećih zemalja[3]. Novom uredbom nadomjestit će se razni akti koji su u nju ugrađeni[4]; u cijelosti prenoseći sadržaj akata koji se kodificiraju Istovremeno, primjereno je brisati određene treće zemlje iz Priloga I. Uredbe (EZ) br. 625/2009, ispraviti grešku sadržanu u aktu o izmjenama ove Uredbe te staviti izvan snage Uredbu (EZ) br. 427/2003. Stoga je prijedlog predstavljen u obliku preinake. 5. Prijedlog preinake izrađen je na temelju privremene konsolidacije, na 22 službena jezika, Uredbe (EZ) br. 625/2009 i akata o njezinoj izmjeni, koju je obavio Ured za publikacije Europske unije s pomoću sustava za obradu podataka. U slučajevima kada su člancima dani novi brojevi, korelacija između starih i novih brojeva prikazana je u tablici u Prilogu IV. preinačene Uredbe. ê 625/2009 (prilagođeno) 2014/0168 (COD) Prijedlog UREDBE EUROPSKOG PARLAMENTA I VIJEĆA o zajedničkim pravilima za uvoz iz određenih trećih zemalja (preinaka) EUROPSKI PARLAMENT I VIJEĆE EUROPSKE UNIJE, uzimajući u obzir Ugovor Ö o funkcioniranju Europske unije Õ, posebno njegov članak 207. stavak 2., uzimajući u obzir prijedlog Europske komisije, nakon prosljeđivanja nacrta zakonodavnog akta nacionalnim parlamentima, uzimajući u obzir mišljenje Europskoga gospodarskog i socijalnog odbora[5], u skladu s redovnim zakonodavnim postupkom, budući da: ò novo (1) Uredba Vijeća (EZ) br. 625/2009[6] je značajno izmijenjena[7]. Uzimajući u obzir buduće izmjene, ovu Uredbu je potrebno preinačiti u cilju jasnoće. ê 625/2009 uv. izjava 2 (2) Zajednička trgovinska politika trebala bi se temeljiti na ujednačenim načelima. ê 625/2009 uv. izjava 5 (prilagođeno) (3) Ujednačenost pravila za uvoz trebalo bi Ö osigurati Õ propisivanjem, u najvećoj mogućoj mjeri obzirom na posebne karakteristike gospodarskog sustava u dotičnim trećim zemljama, odredbama sličnim onim odredbama koje se primjenjuju prema zajedničkim pravilima za ostale treće zemlje. ê 625/2009 uv. izjava 6 (4) Zajednička pravila za uvoz također se primjenjuju na proizvode ugljena i čelika bez obzira na mjere za provedbu sporazuma koji se posebno odnosi na te proizvode. ê 625/2009 uv. izjava 7 (prilagođeno) (5) Liberalizacija uvoza, točnije nepostojanje količinskih ograničenja, trebala bi stoga predstavljati polazište za pravila Ö Unije Õ. ê 625/2009 uv. izjava 8 (6) U slučaju nekih proizvoda Komisija bi trebala ispitati odredbe i uvjete uvoza, kretanja uvoza, različite aspekte stanja gospodarstva i trgovine i mjere koje treba eventualno poduzeti. ê 625/2009 uv. izjava 9 (prilagođeno) (7) Za te proizvode može postati očigledno da bi trebalo uvesti nadzor Ö Unije Õ nad nekim od tih uvoza. ê 625/2009 uv. izjava 10 (prilagođeno) (8) Komisija je nadležna za donošenje zaštitnih mjera Ö nužnih Õ radi zaštite interesa Ö Unije Õ vodeći pritom računa o postojećim međunarodnim obvezama. ê 625/2009 uv. izjava 11 (prilagođeno) (9) Mjere nadzora ili zaštitne mjere, ograničene na jednu ili više regija Ö Unije Õ, mogu se pokazati Ö prikladnijim Õ od mjera koje se primjenjuju na cijelu Ö Uniju Õ. Međutim, te mjere mogu se odobravati samo iznimno i ako ne postoji alternativa. Potrebno je osigurati da su mjere privremene i da u najmanjoj mogućoj mjeri ometaju funkcioniranje unutarnjeg tržišta. ê 625/2009 uv. izjava 12 (prilagođeno) (10) Ako se primjenjuje nadzor Unije, puštanje u slobodan promet dotičnih proizvoda trebalo bi uvjetovati predočenjem isprave o nadzoru koja udovoljava ujednačenim kriterijima. Tu ispravu bi trebala, na jednostavan zahtjev uvoznika, izdavati nadležna tijela država članica u određenom roku, ali bez da time uvoznik stječe pravo na uvoz. Ö Isprava o nadzoru Õ stoga bi trebala biti važeća samo tijekom tog razdoblja budući da pravila za uvoz ostaju neizmijenjena. ê 625/2009 uv. izjava 13 (11) U interesu dobrog administrativnog upravljanja i radi pomoći gospodarskim subjektima Zajednice, sadržaj i izgled isprave o nadzoru trebalo bi uskladiti u najvećoj mogućoj mjeri s obrascima zajedničke uvozne dozvole predviđene Uredbom Komisije (EZ) br. 738/94[8], Uredbom Komisije (EZ) br. 3168/94[9], i Uredbom Komisije (EZ) br. 3169/94[10], imajući na umu tehničke značajke isprave o nadzoru. ê 625/2009 uv. izjava 14 (prilagođeno) (12) U interesu je Ö Unije Õ da države članice i Komisija u potpunosti razmjenjuju podatke dobivene nadzorom Ö Unije Õ. ê 625/2009 uv. izjava 15 (13) Potrebno je usvojiti točne kriterije za ocjenu moguće štete i kako bi se ispitni postupak pokrenuo, a da Komisija istodobno može uvesti odgovarajuće mjere u hitnim slučajevima. ê 625/2009 uv. izjava 16 (prilagođeno) (14) S tim ciljem, potrebno je Ö utvrditi Õ detaljne odredbe o pokretanju ispitnog postupka, o potrebnim provjerama i inspekcijskom nadzoru, saslušanju, postupanju s primljenim podacima i o kriterijima za ocjenu štete. ê 625/2009 uv. izjava 17 (prilagođeno) (15) Odredbe o ispitnim postupcima iz ove Uredbe ne dovode u pitanje pravila Ö Unije Õ ili nacionalna pravila o profesionalnoj tajni. ê 625/2009 uv. izjava 18 (16) Potrebno je također utvrditi rokove za pokretanje ispitnih postupaka i utvrđivanje prikladnosti mjera, kako bi se osiguralo njihovo brzo utvrđivanje i povećala pravna sigurnost za dotične gospodarske subjekte. ê 625/2009 uv. izjava 19 (prilagođeno) (17) U interesu ujednačenosti pravila za uvoz, formalnosti koje trebaju obaviti uvoznici trebale bi biti Ö jednostavne Õ i jednake bez obzira na mjesto carinjenja robe. Stoga je poželjno predvidjeti da se sve formalnosti obavljaju korištenjem obrazaca koji odgovaraju uzorcima priloženim uz ovu Uredbu. ê 625/2009 uv. izjava 20 (prilagođeno) (18) Isprave o nadzoru izdane u vezi s nadzornim mjerama Ö Unije Õ trebale bi biti važeće u cijeloj Ö Uniji Õ , bez obzira na državu članicu koja ih je izdala. ê 625/2009 uv. izjava 21 (prilagođeno) (19) Tekstilni proizvodi na koje se primjenjuje Uredba Vijeća (EZ) br. 517/94[11] podliježu posebnom postupanju na razini Ö Unije Õ i na međunarodnoj razini. Stoga ih treba potpuno isključiti iz područja primjene ove Uredbe. ò novo (20) Ovlast za izmjenom popisa trećih zemalja iz Priloga I Uredbe (EZ) br. 625/2009 proizlazi iz Uredbe Vijeća (EZ) br. 427/2003[12]. Uzimajući u obzir da su odredbe iz glave I. Uredbe (EZ) br. 427/2003 o prijelaznim zaštitnim mehanizmima vezanim za određeni proizvodi istekle 11. prosinca 2013. te su stoga odredbe iz glave II. te Uredbe sada zastarjele, primjereno je u interesu usklađenosti, jasnoće i racionalnosti uključiti članke 14.a i 14.b te Uredbe u ovu Uredbu. Stoga Uredba (EZ) br. 427/2003 treba biti stavljena izvan snage. ê 37/2014 Čl. 1 i prilog 9 (prilagođeno) (21) Komisija bi trebala biti ovlaštena za donošenje delegiranih akata u skladu s člankom 290. Ugovora u svrhu izmjena Priloga I. Ö ove Õ Uredbe,kako bi s popisa trećih zemalja iz Priloga uklonila zemlje kada postanu članice Ö Svjetske trgovinske organizacije Õ (WTO-a). ê 37/2014 Čl. 1 i prilog 20 (prilagođeno) (22) Za provedbu Ö ove Uredbe Õ potrebni su jednaki uvjeti za donošenje privremenih i konačnih zaštitnih mjera i za uvođenje prethodnih mjera nadzora. Te bi mjere trebala donijeti Komisija u skladu s Uredbom (EU) br. 182/2011 Europskog parlamenta i Vijeća[13]. (23) Savjetodavni postupak bi se trebalo koristiti za donošenje mjera nadzora i privremenih mjera zbog učinka tih mjera i njihove sekvencijalne logike u odnosu na donošenje konačnih zaštitnih mjera. Ako bi odgoda uvođenja mjera uzrokovala štetu koju bi bilo teško popraviti, potrebno je dopustiti Komisiji donošenje odmah primjenjivih privremenih mjera. ò novo (24) Kada je Uredba (EZ) br. 625/2009 bila izmijenjena, članak 18. stavak 2. podstavak drugi greškom je brisan. Ova odredba treba biti ponovno dodana. (25) Budući da su Armenija, Rusija, Tadžikistan i Vijetnam postale članice WTO-a, ove treće zemlje trebaju biti brisane iz Priloga I. Uredbe (EZ) br. 625/2009 delegiranim aktom Komisije. U interesu jasnoće i racionalnosti, ove zemlje nisu uključene u popis trećih zemalja navedenih u Prilogu I. ove Uredbe. ê 625/2009 (prilagođeno) DONIJELO JE OVU UREDBU: POGLAVLJE I. OPĆA NAČELA Članak 1. 1. Ova se Uredba primjenjuje na uvoz proizvoda podrijetlom iz trećih zemalja iz Priloga I., osim tekstilnih proizvoda obuhvaćenih Uredbom (EZ) br. 517/94. 2. Uvoz u Ö Uniju Õ proizvoda iz stavka 1. slobodan je i ne podliježe količinskim ograničenjima, ne dovodeći u pitanje mjere koje se mogu poduzeti prema poglavlju V. POGLAVLJE II. POSTUPAK OBAVJEŠĆIVANJA I KONZULTACIJA U Ö UNIJI Õ Članak 2. Države članice obavješćuju Komisiju ako se pokaže da kretanja uvoza zahtijevaju mjere nadzora ili zaštitne mjere. Obavijest sadrži raspoložive dokaze na temelju kriterija iz članka 6. Komisija odmah prenosi obavijest svim državama članicama. POGLAVLJE III. ISPITNI POSTUPAK Ö UNIJE Õ Članak 3. ê 37/2014 Čl. 1. i prilog 20(3) 1. Ako se Komisija uvjerila da postoje dostatni dokazi koji opravdavaju pokretanje ispitnog postupka, Komisija ispitni postupak pokreće u roku od mjesec dana od primitka informacije od države članice i objavljuje obavijest u Službenom listu Europske unije. Ova obavijest: ê 625/2009 (a) sadrži sažetak primljenih podataka, kao i zahtjev da se svi relevantni podaci dostavljaju Komisiji; (b) navodi rok u kojem zainteresirane stranke mogu iznijeti svoja stajališta u pisanom obliku i dostaviti podatke, ako ta stajališta i ti podaci trebaju biti uzeti u obzir u ispitnom postupku; (c) navodi rok u kojem zainteresirane stranke mogu zatražiti da ih Komisija usmeno sasluša u skladu sa stavkom 4. Komisija će započeti s ispitnim postupkom djelujući u suradnji s državama članicama. ê 37/2014 Čl. 1. i prilog 20(3) Komisija državama članicama pruža informacije o svojoj analizi podataka i to obično u roku od 21 dan od dana kada su Komisiji podneseni podaci. 2. Komisija traži sve podatke koje smatra potrebnima, a prema potrebi nastoji provjeriti te podatke s uvoznicima, trgovcima, zastupnicima, proizvođačima, trgovačkim udruženjima i organizacijama. ê 625/2009 (prilagođeno) Komisiji u toj zadaći pomažu službenici države članice na čijem području se provode provjere pod uvjetom da navedena država članica to želi. Zainteresirane stranke koje su Ö se javile Õ u skladu sa stavkom 1. prvim podstavkom, kao i predstavnici zemlje izvoznice, mogu pregledati sve podatke dostupne Komisiji u okviru ispitnog postupka, a različite od internih dokumenata koje su pripremila tijela Ö Unije Õ ili njezinih država članica, pod uvjetom da su relevantni za obranu njihovih interesa i da nisu povjerljivi u smislu članka 5. te da ih Komisija koristi u ispitnom postupku. S tim ciljem Komisiji upućuju pisani zahtjev u kojem navode podatke koje traže. 3. Države članice dostavljaju Komisiji, na zahtjev ili prema postupcima koje utvrdi Komisija, podatke kojima raspolažu, o razvoju tržišta proizvoda nad kojim se provodi ispitni postupak. 4. Komisija može saslušati zainteresirane stranke. Te stranke moraju biti saslušane ako su podnijele pisani zahtjev u roku utvrđenom u obavijesti objavljenoj u Službenom listu Europske unije koja pokazuje da postoji stvarna vjerojatnost da će biti pogođene ishodom ispitnog postupka i da postoje posebni razlozi za njihovo usmeno saslušanje. 5. Ako podaci nisu dostavljeni u roku utvrđenom ovom Uredbom ili u roku koji je utvrdila Komisija u skladu s ovom Uredbom ili ako se ispitni postupak znatno ometa, nalazi se mogu donijeti na temelju raspoloživih činjenica. Ako Komisija utvrdi da joj je bilo koja zainteresirana stranka ili treća stranka dostavila lažne ili obmanjujuće podatke, te podatke zanemaruje i može koristiti raspoložive činjenice. ê 37/2014 Čl. 1. i prilog 20(3) 6. Ako se pokaže da nema dovoljno dokaza koji bi opravdali ispitni postupak, Komisija o svojoj odluci obavješćuje države članice u roku od mjesec dana nakon primitka podataka od država članica. ê 625/2009 (prilagođeno) è1 37/2014 Čl. 1 i prilog 20(4) Članak 4. 1. Na kraju ispitnog postupka Komisija podnosi odboru izvješće o rezultatima. è1 2. Ako Komisija u roku od devet mjeseci od pokretanja ispitnog postupka ustanovi da mjere nadzora ili zaštitne mjere na razini Unije nisu potrebne, ispitni se postupak Ö završava Õ u roku od mjesec dana. Komisija Ö završava Õ ispitni postupak u skladu sa savjetodavnim postupkom iz članka 22. stavka 2. ç Odluka o Ö završetku Õ ispitnog postupka, u kojoj se navode glavni zaključci ispitnog postupka i sažetak obrazloženja, objavljuje se u Službenom listu Europske unije. 3. Ako Komisija smatra da su mjere nadzora ili zaštitne mjere Ö Unije Õ potrebne, donosi potrebne odluke u skladu s poglavljima IV. i V. najkasnije u roku od devet mjeseci od pokretanja ispitnog postupka. U izvanrednim okolnostima, ovaj se rok može produljiti za daljnje najduže razdoblje od dva mjeseca. Komisija objavljuje obavijest u Službenom listu Europske unije i utvrđuje trajanje produljenja i sažetak obrazloženja. 4. Odredbe ovog poglavlja ne isključuju poduzimanje mjera nadzora u skladu s člancima 7. do 12. u bilo koje vrijeme ili zaštitnih mjera u skladu s člancima 13., 14. i 15. ako kritična situacija, u kojoj bi odgoda prouzročila teško popravljivu štetu, zahtijeva hitnu intervenciju. Komisija odmah poduzima ispitne mjere za koje smatra da su i dalje potrebne. Rezultati ispitnog postupka koriste se za ponovno ispitivanje poduzetnih mjera. Članak 5. 1. Podaci primljeni Ö na temelju Õ ove Uredbe koriste se samo u svrhu za koju su traženi. ê 37/2014 Čl. 1 i prilog 20(5) 2. Komisija, države članice i njihovi dužnosnici ne smiju otkriti bilo kakve informacije povjerljive prirode koje su primili u skladu s ovom Uredbom ili informacije dobivene na povjerljivoj osnovi, bez posebne dozvole od davatelja takve informacije. ê 625/2009 (prilagođeno) 3. Svaki zahtjev za povjerljivim postupanjem navodi razloge povjerljivosti podatka. Međutim, ako se pokaže da zahtjev za povjerljivošću nije opravdan i ako pružatelj podatka ne želi otkriti podatak ili odobriti njegovo otkrivanje bilo u općem ili sažetom obliku, navedeni podatak može se zanemariti. 4. Podaci se u svakom slučaju smatraju povjerljivim ako je vjerojatno da bi njihovo otkrivanje moglo imati značajan štetan učinak na davatelja ili izvor tog podatka. 5. Stavci 1. do 4. ne sprečavaju nadležna tijela Ö Unije Õ da upućuju na opće podatke, posebno razloge na kojima se temelje odluke donesene prema ovoj Uredbi. Ta Ö će Õ nadležna tijela ipak uzeti u obzir Ö opravdani Õ interes dotičnih pravnih i fizičkih osoba kako se ne bi otkrile njihove poslovne tajne. Članak 6. 1. Ispitivanje uvoznih kretanja, uvjeta pod kojima se on odvija i ozbiljne štete ili prijetnje ozbiljne štete nastale zbog takvog uvoza za proizvođače Ö Unije Õ posebno obuhvaća sljedeće čimbenike: (a) obujam uvoza, posebno kada dolazi do značajnog rasta, bilo u apsolutnim iznosima ili relativno u odnosu na proizvodnju ili potrošnju u Ö Uniji Õ; (b) cijene uvoza, posebno kada dolazi do značajnog sniženja cijena u usporedbi s cijenom istovjetnog proizvoda u Ö Uniji Õ; (c) posljedični učinak na proizvođače Ö Unije Õ kako određeni gospodarski čimbenici pokazuju, kao što su: – proizvodnja, – iskorištenost kapaciteta, – zalihe, – prodaja, – udio na tržištu, – cijene (tj. pad cijena ili sprečavanje rasta cijene koji bi se uobičajeno dogodio), – dobit, – povrat od uloženog kapitala, – novčani tok, – zapošljavanje. 2. U provedbi ispitnog postupka Komisija vodi računa o posebnostima gospodarskog sustava zemalja iz Priloga I. 3. Kad se radi o navodnoj prijetnji štete, Komisija također ispituje i je li jasno predvidljivo da se određena situacija može razviti u stvarnu štetu. U tom pogledu moguće je također voditi računa o čimbenicima kao što su: (a) stopa rasta izvoza u Ö Uniju Õ; (b) izvozni kapacitet zemlje podrijetla ili izvoza, kakav postoji ili je moguć u skoroj budućnosti, kao i vjerojatnost da će se taj kapacitet koristiti za izvoz u Ö Uniju Õ. POGLAVLJE IV. NADZOR Članak 7. 1. Ako je u interesu Ö Unije Õ , na zahtjev države članice ili na vlastitu inicijativu, Komisija može: (a) odlučiti o uvođenju naknadnog nadzora Ö Unije Õna određene uvoze u skladu s postupkom koji utvrdi Komisija; (b) s ciljem praćenja kretanja tih uvoza, odlučiti, na određeni uvoz primijeniti prethodni nadzor Ö Unije Õ u skladu s člankom 8. ê 37/2014 Čl. 1 i prilog 20(6) 2. Odluke donesene u skladu sa stavkom 1. donosi Komisija u skladu sa savjetodavnim postupkom iz članka 22. stavka 2. ê 625/2009 (prilagođeno) 3. Razdoblje važenja mjera nadzora je ograničeno. Osim ako nije drukčije Ö određeno Õ, mjere prestaju važiti na kraju drugog šestomjesečnog razdoblja koje slijedi šest mjeseci nakon što su mjere uvedene. Članak 8. 1. Proizvodi pod prethodnim nadzorom Ö Unije Õ mogu se staviti u slobodan promet samo uz predočenje isprave o nadzoru. Ispravu izdaje nadležno tijelo koje odrede države članice, besplatno, za bilo koju zahtijevanu količinu i u roku od najviše pet radnih dana od kada nacionalno nadležno tijelo zaprimi zahtjev uvoznika u Ö Uniju Õ bez obzira na mjesto poslovanja u Ö Uniji Õ . Osim ako se ne dokaže suprotno, smatra se da je nacionalno nadležno tijelo zaprimilo zahtjev najkasnije tri radna dana od dostave. 2. Isprava o nadzoru sastavlja se na obrascu koji odgovora predlošku iz Priloga II. Osim ako odluka o uvođenju nadzora ne predviđa suprotno, zahtjev uvoznika za ispravom o nadzoru sadrži samo sljedeće: (a) puno ime i adresu podnositelja zahtjeva (uključujući brojeve telefona i telefaksa i sve ostale brojeve za identifikaciju nadležnog nacionalnog tijela), kao i broj obveznika PDV-a ako je podnositelj zahtjeva obveznik PDV-a; (b) ako je potrebno, puno ime i adresu podnositelja deklaracije ili bilo kojeg predstavnika imenovanog od strane podnositelja zahtjeva (uključujući brojeve telefona i telefaksa); (c) opis robe, navodeći: – njezin trgovački naziv, – tarifni broj iz kombinirane nomenklature, – mjesto podrijetla i mjesto slanja; (d) deklariranu količinu, u kilogramima, ako je potrebno bilo koju drugu dodatnu jedinicu (parovi, komadi itd.); (e) vrijednost robe, paritet CIF na granici Ö Unije Õ, u eurima; (f) sljedeću izjavu, s označenim datumom i potpisanu od strane podnositelja zahtjeva, s imenom podnositelja zahtjeva ispisanim velikim tiskanim slovima: „Ja, dolje potpisan, potvrđujem da su podaci navedeni u ovom zahtjevu točni i dani u dobroj vjeri, kao i da imam Ö poslovni nastan Õ u Ö Uniji Õ.” 3. Isprava o nadzoru valjana je na čitavom području Ö Unije Õ, bez obzira u kojoj je državi članici izdana. 4. Nalaz da je jedinična cijena po kojoj se provodi transakcija, viša od one navedene u ispravi o nadzoru za manje od 5 % ili da ukupna vrijednost ili količina proizvoda predstavljenih za uvoz prelazi vrijednost ili količine iz isprave o nadzoru za manje od 5 %, ne sprečava puštanje navedenog proizvoda u slobodan promet. Nakon što je saslušala mišljenja iznesena u okviru Odbora i uzimajući u obzir prirodu proizvoda i ostale specifična obilježja predmetne transakcije, Komisija može odrediti različite postotke, a koji ipak uobičajeno ne smiju prelaziti 10 %. 5. Isprave o nadzoru mogu se koristiti samo tijekom razdoblja dok su režimi za liberalizaciju uvoza na snazi u pogledu dotičnih transakcija. Ö Takve Õ isprave o nadzoru ne smiju se koristiti nakon isteka razdoblja utvrđenog u isto vrijeme i u istom postupku kao i kod uvođenja nadzora te vode računa o prirodi proizvoda i ostalim specifičnim obilježjima transakcije. 6. Ako odluka donesena prema članku 7. zahtijeva, podrijetlo proizvoda pod nadzorom Ö Unije Õ mora se dokazati potvrdom o podrijetlu. Ovaj stavak nema utjecaja na ostale odredbe o izradi bilo koje druge takve potvrde. 7. Ako se na proizvod pod Ö prethodnim Õ nadzorom Ö Unije Õ primjenjuju regionalne zaštitne mjere u državi članici, uvozno odobrenje koje je izdala ta država članica može zamijeniti ispravu o nadzoru. 8. Obrasci isprave o nadzoru i njenih izvoda sastavljaju se u dva primjerka, od kojih se jedan primjerak, označen kao „primjerak za podnositelja” i obilježen brojem 1. izdaje podnositelju zahtjeva, a drugi, označen kao „primjerak za nadležno tijelo” i obilježen brojem 2., zadržava nadležno tijelo koje izdaje ispravu. Za potrebe administracije, nadležno tijelo može priložiti dodatne primjerke obrascu 2. 9. Obrasci se tiskaju na bijelom papiru bez mehaničke pulpe, pripremljenom za pisanje, a koji teži između 55 i 65 grama po četvornom metru. Njihova veličina iznosi 210 × 297 mm; razmak između redaka iznosi 4,24 mm (jednu šestinu palca); izgled obrazaca točno se slijedi. Obje strane primjerka br. 1, koji predstavlja samu ispravu o nadzoru, imaju i žuto tiskanu pozadinu uzorka guilloche kako bi se otkrilo bilo kakvo krivotvorenje mehaničkim ili kemijskim sredstvima. 10. Države članice odgovorne su za tiskanje obrazaca. Obrasce mogu tiskati i tiskari koje imenuju države članice u kojoj oni imaju poslovni nastan. Tada se na svakom obrascu mora nalaziti naznaka da ih je angažirala država članica. Na svakom se obrascu navodi ime i adresa tiskara ili oznaka koja omogućuje utvrđivanje njegovog identiteta. Članak 9. Ako je u interesu Ö Unije Õ, na zahtjev države članice ili na vlastitu inicijativu, ako postoji mogućnost da se dogodi situacija iz članka 13. stavka 1., Komisija može: – ograničiti razdoblje važenja bilo koje tražene isprave o nadzoru, ê 37/2014 Čl. 1 i prilog 20(7) – odrediti da je izdavanje tog dokumenta podložno određenim uvjetima te kao posebnu mjeru, podložno umetanju klauzule o opozivu. ê 37/2014 Čl. 1 i prilog 20(8) Članak 10. Ako za uvoz proizvoda nije određeno da je podložan prethodnom nadzoru Unije, Komisija može provedbenim akatima u skladu sa savjetodavnim postupkom iz članka 22. stavka 2. i u skladu s člankom 15. uvesti nadzor ograničen na uvoz u jednu ili više regija Unije. ê 625/2009 (prilagođeno) Članak 11. 1. Proizvodi pod regionalnim nadzorom mogu se staviti u slobodan promet u dotičnoj regiji samo uz predočenje isprave o nadzoru. Ö Takvu Õ ispravu izdaje nadležno tijelo koje odredi dotična država članica (države članice), besplatno, za svaku zatraženu količinu i u roku od najviše pet radnih dana od kad nadležno nacionalno tijelu primi zahtjev bilo kojeg uvoznika Ö Unije Õ bez obzira na njegovo mjesto poslovanja u Ö Uniji Õ. Smatra se da je takav zahtjev primilo nacionalno tijelo najviše tri dana od podnošenja osim ako nije drukčije predviđeno. Isprave o nadzoru mogu se koristiti samo za vrijeme dok je uvozni režim liberalan u pogledu dotičnih transakcija. 2. Primjenjuje se članak 8. stavak 2. Članak 12. 1. Države članice dostavljaju Komisiji u prvih deset dana svakog mjeseca u slučaju nadzora Ö Unije Õ ili regije: (a) u slučaju prethodnog nadzora, pojedinosti o novčanim iznosima (izračunanim na temelju cijena na paritetu CIF) i količina roba u pogledu kojih su izdane isprave o nadzoru tijekom prethodnog razdoblja; (b) u svakom slučaju, pojedinosti o uvozu tijekom razdoblja koje je prethodilo razdoblju iz točke (a). Podaci koje dostave države članice raščlanjuju se prema proizvodu i zemlji. U isto vrijeme i prema istom postupku kao što je režim nadzora mogu se donijeti drukčije odredbe. 2. Ako priroda proizvoda ili posebne okolnosti zahtijevaju, Komisija može, na zahtjev države članice ili na vlastitu inicijativu, izmijeniti rasporede dostavljanja tih podataka. 3. Komisija obavješćuje države članice. POGLAVLJE V. ZAŠTITNE MJERE Članak 13. 1. Ako se proizvod uvozi u Ö Uniju Õ u tako znatno povećanim količinama ili pod takvim odredbama Ö ili Õ uvjetima da nanosi ili prijeti nanošenjem ozbiljne štete proizvođačima Ö Unije Õ istovjetnih ili izravno konkurentnih proizvoda, Komisija može, kako bi zaštitila interese Ö Unije Õ, postupajući na zahtjev države članice ili na vlastitu inicijativu, izmijeniti pravila za uvoz tog proizvoda propisujući da se on može staviti u slobodan promet samo uz predočenje uvozne dozvole, odobravanje koje je uređeno odredbama i koje podliježe ograničenjima koje propisuje Komisija. ê 37/2014 Čl. 1 i prilog 20(9) 2. O donesenim mjerama odmah se obavještavaju države članice te one odmah stupaju na snagu. ê 625/2009 (prilagođeno) 3. Mjere iz ovog članka primjenjuju se na svaki proizvod koji je stavljen u slobodni promet nakon što su one stupile na snagu. U skladu s člankom 15. mjere se mogu ograničiti na jednu ili više regija Ö Unije Õ. Međutim, mjere ne mogu spriječiti puštanje proizvoda koji su već na putu prema Ö Uniji Õ u slobodni promet pod uvjetom da se odredište tih proizvoda ne može mijenjati i da te proizvode, koji prema članku 8. i članku 11. mogu biti pušteni u slobodan promet uz predočenje isprave o nadzoru, stvarno prati takva isprava. ê 37/2014 Čl. 1 i prilog 20(9) 4. Ako je intervenciju Komisije zatražila država članica, Komisija, djelujući u skladu s postupkom ispitivanja iz članka 22. stavka 3., ili u hitnom slučaju, u skladu s člankom 22. stavkom 3., donosi odluku u roku od najviše pet radnih dana od primitka takvog zahtjeva. ê 625/2009 Članak 14. ê 37/2014 Čl. 1 i prilog 20(10) 1. Komisija može, posebno u slučaju iz članka 13. stavka 1. donijeti odgovarajuće zaštitne mjere djelujući u skladu s postupkom ispitivanja iz članka 22. stavka 3. ê 625/2009 (prilagođeno) 2. Primjenjuje se članak 13. stavak 3. Članak 15. Ako se dogodi, prije svega na temelju čimbenika iz članka 6., da se ispune uvjeti utvrđeni za donošenje mjera prema poglavlju IV. i članku 13. u jednoj ili više regija Ö Unije Õ, Komisija može, nakon što je ispitala druge mogućnosti, iznimno dopustiti primjenu mjera nadzora ili zaštitnih mjera ograničenih na dotičnu regiju (regije) ako smatra da je primjena mjera na toj razini primjerenija od primjene mjera u cijeloj Ö Uniji Õ. Mjere moraju biti privremene te najmanje ometati funkcioniranje unutarnjeg tržišta. Mjere se donose u skladu s postupcima utvrđenim u članku 7. i u članku 13. ê 37/2014 Čl. 1 i prilog 20(11) Članak 16. 1. Dok je na snazi neka mjera nadzora ili zaštitna mjera u skladu s poglavljima IV. i V., Komisija može, na zahtjev države članice ili na vlastitu inicijativu: (a) ispitati učinke mjere; (b) utvrditi je li primjena mjere još uvijek potrebna. Ako Komisija smatra da je primjena neke mjere i dalje potrebna, o tome obavještava države članice. 2. Ako Komisija smatra da bi neku mjera nadzora ili zaštitnu mjeru iz poglavlja IV. i V. trebalo opozvati ili izmijeniti, Komisija opoziva ili mijenja tu mjeru djelujući u skladu s postupkom ispitivanja iz članka 22. stavka 3. ò novo Ukoliko se ova odluka odnosi na regionalne mjere nazora, primjenjuje se sesti dan nakon objave odluke u Sluzbenom listu Europske unije. ê 625/2009 (prilagođeno) POGLAVLJE VI. ZAVRŠNE ODREDBE Članak 17. 1. Ova Uredba ne isključuje ispunjenje obveza koje proizlaze iz posebnih pravila sadržanih u sporazumima sklopljenim između Ö Unije Õ i trećih zemalja. 2. Ne dovodeći u pitanje ostale odredbe Ö Unije Õ, ova Uredba ne sprečava države članice u donošenju ili primjeni: (a) zabrana, količinskih ograničenja ili mjera nadzora na temelju javnog morala, javnog poretka ili javne sigurnosti, zaštite zdravlja i života ljudi, životinja i bilja, zaštite nacionalnog blaga s umjetničkom, povijesnom ili arheološkom vrijednošću, ili zaštite industrijskog i komercijalnog vlasništva; (b) posebne formalnosti o deviznom poslovanju; (c) o uvođenju formalnosti prema međunarodnim sporazumima u skladu s Ugovorom. Države članice obavješćuju Komisiju o mjerama ili formalnostima koje namjeravaju uvesti ili izmijeniti u skladu s Ö prvim podstavkom Õ. U slučaju iznimne žurnosti, predmetne nacionalne mjere ili formalnosti dostavljaju se Komisiji odmah nakon donošenja. ê 37/2014 Čl. 1 i prilog 20(12) (prilagođeno) Članak 18. U skladu s člankom 22.a Uredbe Ö Vijeća (EZ) br. Õ 1225/2009[14] o primjeni i provedbi mjera trgovinske zaštite, Komisija u svoje godišnje izvješće Europskom parlamentu i Vijeću uključuje podatke o provedbi ove Uredbe. ê 625/2009 (prilagođeno) Članak 19. 1. Ova Uredba ne dovodi u pitanje funkcioniranje instrumenata o osnivanju zajedničke organizacije tržišta poljoprivrednih proizvoda ili Ö Unije Õ ili iz njih proizašlih nacionalnih administrativnih odredbi ili posebnih instrumenata Ö usvojenih temeljem članka 352. Ugovora Õ koji se primjenjuju na robe nastale preradom poljoprivrednih proizvoda. Primjenjuje se tako da je komplementarna tim instrumentima. 2. U slučaju proizvoda obuhvaćenih instrumentima iz stavka Ö 1., članci Õ 7. do 12. i članak 16. ne primjenjuju se na one u pogledu kojih pravila o trgovini Ö Unije Õ s trećim zemljama zahtijevaju predočenje dozvole ili druge uvozne isprave. Članci 13., 15. i 16. ne primjenjuju se na one proizvode u pogledu kojih ta pravila propisuju primjenu uvoznih količinskih ograničenja. ê 37/2014 Čl. 1 i prilog 9(7) (prilagođeno) Članak 20. Komisija je, u skladu s člankom 21. o izmjenama Priloga I. ovlaštena donijeti delegirane akte Ö s ciljem brisanja Õ zemalja s popisa trećih zemalja u tom Prilogu kada postanu članice WTO-a. Članak 21. 1. Ovlast za donošenje delegiranih akata dodjeljuje se Komisiji podložno uvjetima utvrđenima u ovom članku. 2. Ovlast za donošenje delegiranih akata iz članka 20. dodjeljuje se Komisiji na razdoblje od pet godina od 20. veljače 2014. Komisija izrađuje izvješće o delegiranju ovlasti najkasnije devet mjeseci prije kraja petogodišnjeg razdoblja. Delegiranje ovlasti automatski se produljuje za razdoblja jednakog trajanja, osim ako se Europski parlament ili Vijeće tom produljenju usprotive najkasnije tri mjeseca prije kraja svakog razdoblja. 3. Europski parlament ili Vijeće mogu u svakom trenutku opozvati delegiranje ovlasti iz članka 20. Odlukom o opozivu prestaje delegiranje ovlasti navedeno u toj odluci. Opoziv proizvodi učinke dan nakon objave spomenute odluke u Službenom listu Europske unije ili na kasniji dan naveden u spomenutoj odluci. On ne utječe na valjanost delegiranih akata koji su već na snazi. 4. Čim donese delegirani akt, Komisija ga istodobno priopćuje Europskom parlamentu i Vijeću. 5. Delegirani akt donesen na temelju članka 20. stupa na snagu samo ako Europski parlament ili Vijeće u roku od dva mjeseca od priopćenja tog akta Europskom parlamentu i Vijeću na njega ne ulože nikakav prigovor ili ako su prije isteka tog roka i Europski parlament i Vijeće obavijestili Komisiju da neće uložiti prigovore. Taj se rok produljuje za dva mjeseca na inicijativu Europskog parlamenta ili Vijeća. ê 37/2014 Čl. 1 i prilog 20(2) Članak 22. 1. Komisiji pomaže Odbor za zaštitne mjere koji je osnovan Uredbom (EU) br. […/…] [kodifikacija 260/2009] Europskog parlamenta i Vijeca[15]. Navedeni odbor je odbor u smislu Uredbe (EU) br. 182/2011. 2. Kod upućivanja na ovaj stavak primjenjuje se članak 4. Uredbe (EU) br. 182/2011. 3. Kod upućivanja na ovaj stavak primjenjuje se članak 5. Uredbe (EU) br. 182/2011. 4. Kod upućivanja na ovaj stavak primjenjuje se članak 8. Uredbe (EU) br. 182/2011 u vezi s njezinim člankom 5. ê 625/2009 (prilagođeno) Članak 23. Ö Uredbe (EZ) br. 427/2003 i (EZ) br. 625/2009 Õ stavljaju se izvan snage. Upućivanja na Ö Uredbe Õ stavljene izvan snage tumače se kao upućivanja na ovu Uredbu te se čitaju u skladu s korelacijskom tablicom iz Priloga IV. Članak 24. Ova Uredba stupa na snagu dvadesetog dana od dana objave u Službenom listu Europske unije. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu, Za Europski parlament Za Vijeće Predsjednik/Predsjednica Predsjednik/Predsjednica [1] COM(87) 868 PV. [2] Vidi Prilog 3. u Dijelu A. Zaključaka. [3] Unesena u zakonodavni program za 2014. [4] Vidi Prilog III. ovog prijedloga. [5] SL C […], […], str. […]. [6] UredbaVijeća (EZ) br. 625/2009 od 7. srpnja 2009. o zajednickim pravilima za uvoz iz odredenih trecih zemalja (SL L 185, 17.7.2009., str.1.). [7] Vidi Prilog III. [8] Uredbom Komisije (EZ) br. 738/94 od 30. ožujka 1994. o određivanju posebnih pravila za provedbu Uredbe Vijeća (EZ) br. 520/94 o uspostavljanju postupka Zajednice za upravljanje količinskim kvotama (SL L 87, 31.3.1994., str. 47.). [9] Uredba Komisije (EZ) br. 3168/94 od 21. prosinca 1994. o uvođenju uvozne dozvole Zajednice u području primjene Uredbe Vijeća (EZ) br. 517/94 o zajedničkim pravilima za uvoz tekstilnih proizvoda iz određenih trećih zemalja koji nisu obuhvaćeni bilateralnim sporazumima, protokolima ili drugim dogovorima, ili drugim posebnim pravilima za uvoz u Zajednicu (SL L 335, 23.12.1994., str. 23.). [10] Uredba Komisije (EZ) br. 3169/94 od 21. prosinca 1994. o izmjeni Priloga III. Uredbe Vijeća (EEZ) br. 3030/93 o zajedničkim pravilima za uvoz određenih tekstilnih proizvoda iz trećih zemalja i o uvođenju uvozne dozvole Zajednice na području primjene Uredbe (SL L 335, 23.12.1994., str. 33.). [11] Uredba Vijeća (EZ) br. 517/94 od 7. ožujka 1994. o zajedničkim pravilima za uvoz tekstilnih proizvoda iz određenih trećih zemalja koji nisu obuhvaćeni bilateralnim sporazumima, protokolima ili drugim dogovorima ili drugim posebnim uvoznim pravilima Zajednice (SL L 67, 10.3.1994., str. 1.). [12] UredbaVijeća (EZ) br. 427/2003 od 3. ožujka 2003. O prijelaznim zaštitnim mehanizmima vezanih za određene proizvode za uvoz podrijetlom iz Narodne Republike Kine i o izmjeni Uredbe (EZ) br. 519/94 o zajedničkim pravilima za uvoz iz određenih trećih zemalja (SL L 65, 8.3.2003., str. 1.). [13] Uredba (EZ) br. 182/2011 Europskog parlamenta i Vijeća od 16. veljače 2011. o utvrđivanju pravila i općih načela u vezi s mehanizmima nadzora država članica nad izvršavanjem provedbenih ovlasti Komisije (SL L 55, 28.2.2011., str. 13.). [14] Uredba Vijeća (EZ) br. 1225/2009 od 30. studenog 2009. o zaštiti od dampinškog uvoza iz zemalja koje nisu članice Europske zajednice (SL L 343, 22.12.2009., str. 51.). [15] Uredba (EU) br. […/…] Europskog parlamenta i Vijeća o zajedničkim pravilima za uvoz (SL L […], […], str […].). ê 625/2009 (prilagođeno) PRILOG I. POPIS TREĆIH ZEMALJA Azerbajdžan Bjelarus Kazakstan Sjeverna Koreja Turkmenistan Uzbekistan _____________ PRILOG II. _____________ é PRILOG III. Uredba stavljena izvan snage i njezina izmjena Uredba Vijeća (EZ) br. 625/2009 (SL L 185., 17.7.2009., str. 1.) || || || Uredba (EU) br. 37/2014 Europskog parlamenta i Vijeća (SL L 18., 21.1.2014., str. 1.) || Samo točka 9. podtočka 7. i točka 20. Priloga _____________ PRILOG IV. korelacijska tablica Uredba (EZ) br. 625/2009 || Uredba (EZ) br. 427/2003 || Ova Uredba Članak 1. || || Članak 1. Članak 2. || || Članak 2. Članak 4. || || Članak 22. Članak 5. || || Članak 3. Članak 6. || || Članak 4. Članak 7. || || Članak 5. Članak 8. || || Članak 6. Članak 9. stavak 1. || || Članak 7. stavak 1. Članak 9. stavak 1. točka (a) || || Članak 7. stavak 2. Članak 9. stavak 2. || || Članak 7. stavak 3. Članak 10. || || Članak 8. Članak 11. || || Članak 9. Članak 12 || || Članak 10. Članak 13. || || Članak 11. Članak 14. || || Članak 12. Članak 15. || || Članak 13. Članak 16. || || Članak 14. Članak 17. || || Članak 15. Članak 18. || || Članak 16. Članak 19. || || Članak 17. Članak 19. točka (a) || || Članak 18. Članak 20. || || Članak 19. || Članak 1. do 14. || - || Članak 14. točka (a) || Članak 20. || Članak 14. točka (b) || Članak 21. || Članak 15. do 24. || - Članak 21. || || Članak 23. Članak 22. || || Članak 24. Prilog I. || || Prilog I. Prilog II. || || Prilog II. Prilog III. || || Prilog III. Prilog IV. || || Prilog IV. || Prilog I. || - || Prilog II. || - _____________